Julian Scherner

Julian Scherner (født 23. september 1895 i Bagamoyo i Tysk Østafrika, død 28. april 1945 i Polen) var en SS-offiser under andre verdenskrig. Scherner er kjent for sin karriere som SS-und Polizeiführer i Kraków, Polen. Han hadde graden Oberführer i SS.

Scherner deltok i 1923 i ølkjellerkuppet. Han var med i Frikorps Oberland og meldte seg i 1932 inn i SS og NSDAP. I 1937 overtok han ledelsen av SS-Führerschule i Dachau. Fra september 1939 til 11. november var han regimentskommandant i SS-Gebirgsjäger-regiment 11 "Reinhard Heydrich". Fra sommeren 1940 til vinteren 1940 var han kommandant over 8. Totenkopf-Standarte. I august 1941 ble han SS-und Polizeiführer i Kraków. Han var i kraft av den stillingen ansvarlig for deportasjonen til Belzec og masseskytingen i Tarnow. Han oppløste ghettoene i sitt distrikt ved å deportere gettobeboerne til Auschwitz. Han ble forflyttet til Dachau i april 1944. 

Han ble funnet død ved et skogsområde i Niepołomice i sørlige Polen like før krigens slutt. Dødsfallet skjedde under uklare omstedigheter.

Referanser 

Personer fra regionen Pwani
Tyske nazister
SS-offiserer
Tyskere fra andre verdenskrig
Tyskere fra første verdenskrig
Personer tilknyttet det tredje rike
Medlemmer av frikorps
Deltakere i Ølkjellerkuppet
Medvirkende til Holocaust
Medlemmer av NSDAP (innmeldt 1925–1932)
Mottakere av Jernkorset (1914)
Tyske krigsfanger under første verdenskrig
Polen under andre verdenskrig